label_title: Final de la Copa del Món de Rugbi de 2015
label_desc: La final de la Copa del Món de Rugbi 2015 fou el darrer partit de la Copa del Món de Rugbi de 2015, jugada a Anglaterra. El partit es va jugar al Twickenham Stadium de Londres el 31 d'octubre de 2015 davant de 80.125 espectadors. La final la jugarien Nova Zelanda i Austràlia. Els "All Blacks" van guanyar el partit i el torneig gràcies a una magnífica primera part i un minuts finals de gran encert de Dan Carter que fou designat jugador del partit. Per primera vegada un equip aconseguia guanyar dues copes del món de forma consecutiva i era la primera vegada que Nova Zelanda guanyava el torneig jugant fora del seu país. També era la segona vegada que hi havia una final entre dos equips de l'hemisferi sud, l'anterior havia estat a la Copa del Món de Rugbi de 1995 entre els "Springbooks" i els mateixos "All Blacks".